胡學霖

胡學霖，外號「日本仔」，香港親中派黑社會政治人物，屬於和勝和，「雙花紅棍」，擔任「打手」角色。

2017年七一遊行前夕，人民力量攜帶紙紮公仔同埋葬禮花圈等示威物品到銅鑼灣百德新街，期間包括胡學霖在內，有好多人衝出嚟，搞亂咗場面同破壞物件，佢之後被捕，亦因為咁被一啲傳媒稱之為「紅色打手」。

2019年，佢有份參與七二一元朗襲擊事件，被網民拍攝到曾追打市民，去到同年9月20日被捕。

喺2021年4月1號，佢更加被影到無視當時嘅武漢肺炎限聚令，出席和勝和太上皇張銓漢嘅63歲壽宴。

另外，喺涉於2016至2017年間，胡學霖因為自稱係三合會社團成員，去到2023年5月被法庭判入獄24星期。

有黃色經濟圈嘅資訊平台指，胡學霖同佢老婆張秀蓮係香港虛擬貨幣平台HKCEXP嘅東主，而呢個平台專門幫黑社會洗黑錢。

香港黑社會人物
香港建制派人士